钦定古今图书集成/历象汇编/乾象典/第015卷 > 礼记 > 祭统
## 钦定古今图书集成/历象汇编/乾象典/第015卷 > 礼记 > 祭统

礿禘，阳义也。尝烝，阴义也。禘者，阳之盛也，尝者阴之
盛也。故曰：“莫重于禘尝。”古者于禘也发爵赐服，顺阳
义也；于尝也出田邑，发秋政，顺阴义也。

〈注〉言“爵命属阳，国地属阴。”〈疏〉禘祭在夏，夏为炎暑，故为阳盛。尝祭在秋之时，阴功成就，故为阴盛。冬虽严寒，以物于秋成，故不得以冬烝对夏禘。“爵命”是生养之事，故属阳；“国地”是土地之事，故属阴。